Ihi “Si Pertuf” d netta i d awadem agejdan imi fell-as i tettezzi teḥkayt, yewwi-t-id “lḥaǧ Pititi” ɣer uxxam-is acku iḥemmel-it, iwala-t d argaz lεali, delmudeyen, ismawen n Ṛebbi zgan ɣef yimi-s, ɣef waya yebɣa ad as-yefk yelli-s akken ad tt-yaɣ, maca iεeggalen n uxxam ugin “Si Pertuf” imi mačči d anaεmer ur ixeddem, ur igeddem, yerna yettbini-d d yar argaz, d win yesεan sin wudmawen. εerḍen ad t-ssuffɣen seg uxxam, maca “Lḥaǧ Pititi” yugi yerra-t d netta i d bab n uxxam, yega-as lqima aktar n yiεeggalen n uxxam, ihi yessers kulec fell-as ama d akal, ama d axxam, acku yefka-as laman d ayen kan.